PRIJEDLOG

Temeljem članka 76. Zakona o sportu (Narodne novine, broj. 71/96, 150/08, 124/10, 124/11, 86/12 i 94/13), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11,144/12 i 19/13 i 137/15) te članka 35. Statuta Grada Ivanić-Grada (Službeni glasnik,” broj 02/14), Gradsko vijeće Grada Ivanić-Grada na svojoj 36.sjednici održanoj dana\_\_\_\_\_\_ 2016. godine donijelo je sljedeće

**II. Izmjene i dopune**

**P R O G R A M A**

**javnih potreba u sportu na području Grada Ivanić-Grada**

**za 2016. godinu**

I.

Program javnih potreba u sportu na području Grada Ivanić-Grada za 2016. godinu (Službeni glasnik Grada Ivanić-Grada, 8/15) mijenja se i dopunjuje kako slijedi:

U točci V., podtočka B. mijenja se i glasi:

„B. Za javne potrebe iz točke III. ovog Programa osigurati će se i prenijeti sportskim udrugama sredstva i to za sportove i manifestacije od posebnog interesa za Grad Ivanić-Grad:

- sportske manifestacije od interesa

za Grad 30.000,00 kn

- sportske manifestacije i natjecanja mladih 32.000,00 kn

- sportovi od posebnog interesa za Grad 700.000,00 kn

Ukupno: 762.000,00 kn

SVEUKUPNO (A+B): 2.192.000,00 kn

Sredstva za rad Gradske zajednice sportskih udruga utvrđenih ovim programom prenijeti će se na žiro račun Gradske zajednice sportskih udruga prema ostvarenju Proračuna Grada, u pravilu u 12 jednakih mjesečnih rata, dok će se sredstva za sportove od posebnog interesa za Grad Ivanić-Grad prenijeti na žiro račune sportskih udruga.

Kriterije i razdiobu sredstva sportskim udrugama-sportovima od posebnog interesa za Grad utvrditi će Gradonačelnik Grada Ivanić-Grada posebnim Zaključkom, na prijedlog Povjerenstva za sport.

Razdiobu sredstava za sportske manifestacije od interesa za Grad i sredstva za sportske manifestacije i natjecanja mladih, u skladu s točkom III. ovog programa, utvrditi će gradonačelnik posebnim Zaključkom.

Grad Ivanić-Grad sa sportskim udrugama iz prethodnog stavka sklapa Ugovor o korištenju sredstava iz proračuna.“

U točci V., iza podtočke B. dodaje se podtočka C. i glasi:

C..Program održavanja sportskih objekata

Kapitalni projekt-izvanredno održavanje dvorane na Žeravincu

Izvor financiranja-kapitalne pomoći

a. materijalni rashodi

-rashodi za usluge (popravak parketa) 0,00 kn.“

II.

Ove II. Izmjene i dopune Programa javnih potreba u sportu na području Grada Ivanić-Grada za 2016. godinu sastavni su dio II. Izmjena i dopuna Proračuna Grada Ivanić-Grada za 2016. godinu a stupaju na snagu osmog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, . prosinca 2016. Željko Pongrac, pravnik kriminalist