**OBRAZLOŽENJE**

**UZ II IZMJENE PRORAČUNA GRADA IVANIĆ-GRADA**

**ZA 2016. godinu**

**RAZLOZI ZA II IZMJENE PRORAČUNA GRADA su:**

* Usklađenje pojedine vrste prihoda sa mogućnošću realnog ostvarenja za 2016. godinu,
* izmjena iznosa rashoda za investicije koje se financiraju iz kredita temeljem provedenih javnih nabava,
* prihodi od potpora koje se ostvaruju iz županijskih i državnog proračuna, te trgovačkih društava – smanjenje prema procjeni ostvarenja

**PRIHODI**

**Prihodi od poreza**

* povećani su za 500.000 kuna i to na ime poreza na promet nekretnina, te poreza na dohodak te porez na robu i usluge,
* međutim povećan je i porez po godišnjoj prijavi i to za 500.000, tako da je ukupan efekt povećanja poreza na dohodak 100.000 kuna.

**Pomoći iz inozemstva i od subjekata unutar općeg proračuna i**

**Donacije od pravnih i fizičkih osoba izvan općeg proračuna**

* smanjeni su prihodi od tekućih pomoći za 360.000 kuna i to za energetsku učinkovitost za Dječji vrtić iz županijskog proračuna, te za potpore za manifestacije
* Smanjeni su i prihodi od nerealiziranih kapitalnih pomoći i to za: Trg u Posavskim Bregima, cesta u UPU 3, dovršenje kolektora K 2I, projekte gospodarenja otpadom, parket u Sportskoj dvorani na Žeravincu, projektiranje komunalne infrastrukture u Gregorkovoj ulici, izmjenu urbanističkih planova na novi iznos od 3.037.000 kuna.
* Unijeti su i novi prihodi – Kapitalne potpore od izvanproračunskih korisnika i to potpore od Hrvatskih voda za izgradnju Šetnice na Lonji u iznosu 1.600.000 kuna.

**Prihodi od zakupa i iznajmljivanja imovine**

* povećani su prihodi od zakupa za 200.000 kuna

**Prihodi od upravnih i administrativnih pristojbi, pristojbi po posebnim propisima**

povećani su za 511.000 kuna, a odnose se na povećanje prihoda po osnovi komunalne naknade i doprinosa,

**Prihodi od prodaje proizvoda i robe te pruženih usluga i prihodi od donacija**

Odnosi se na korekciju vlastitih prihoda proračunskih korisnika - uglavnom Vatrogasne postrojbe.

Smanjenje se također odnosi na prihode proračunskih korisnika – Pučkog otvorenog učilišta.

**RASHODI**

**Razdjel 1.**

**Javna uprava i administracija – gradska uprava**

Smanjuju se sredstva za plaće, a povećavaju sredstva za ostale rashode i to na ime isplaćenih pomoći za smrti, rođenja, te jubilarne nagrade.

Povećavaju se sredstva usluge i to za; intelektualne usluge, te ostale usluge tekućeg i investicijskog održavanja – računalne usluge.

Povećavaju se sredstva za nabavu opreme - računala.

Smanjuju se sredstva za provođenje izbora za Mjesne odbore.

**Obrazovanje**

Povećavaju se sredstava za osnovno obrazovanje za sufinanciranje troškova djece u vrtićima izvan Dječjeg vrtića, a smanjuju se sredstva za Visoku školu u Ivanić-Gradu.

**Javne potrebe u kulturi**

Povećavaju se sredstva za 8.000 kuna Udruge iz područja kulture.

**Razvoj civilnog društva**

Povećava se stavka za 90.000 kuna Ostalim udrugama, te sredstva za rad političkih stranaka u skladu sa odlukom Gradskog vijeća .

**Zdravstvo i socijalna zaštita**

Povećavaju se sredstva za potpore umirovljenicima, a ostale naknade za ogrijev se smanjuju sukladno dobivenim sredstvima iz Županijskog proračuna.

**Pučko otvoreno učilište**

Smanjuju se sredstva za uređenje potkrovlja o to za sredstva proračuna te sredstva od Ministarstva kulture, sukladno očekivanim izvedenim radovima.

**Vatrogasna postrojba**

Povećavaju se sredstva za plaće Vatrogasne postrojbe.

**Razdjel 2.**

**Javna uprava i administracija**

Smanjuje se stavka povrati poreza, doprinosa, potpora i ostalog iz prethodnih godina za 220.000 kuna, a radi povrata sredstava od prodaje zemljišta u zoni, prodanog tvrtci Vladeks promet, kao i ostalih otkupa zemljišta, uvodi se nova stavka prodaja zemljišta.

Povećava se stavka usluge platnog prometa i banaka za 100.000 kuna radi povećanih troškova za banke i FINU.

Smanjuju se sredstva za uređenje parketa u sportskoj dvorani Žeravinec za 800.000 kuna, te sredstva za potporu obrtnicima i poduzetnicima za 50.000 kuna.

**Informiranje građana i poduzetnika**

* povećavaju se sredstva Obiteljskom radiju za 50.000 kuna.

**Subvencioniranje projekata energetske učinkovitosti**

* sredstva za sufinanciranje projekata energetske učinkovitosti zajedno sa Fondom za zaštitu okoliša, Zagrebačkom županijom i Ministarstvima za 100.000 kuna usklađuju se sa dobivenim sredstvima za tu namjenu i realizacijom projekata.

**Programi razvoja u poljoprivredi**

* smanjuju se 50.000 kuna na ime sanacije gubitka stočnog sajma u Posavskim Bregima

**Održavanje komunalne infrastrukture**

* sve stavke obrazložene su detaljno u Programu održavanja komunalne infrastrukture koji se donosi u Izmjene proračuna Grada, povećavaju se sredstva za održavanje zelenih površina, asfaltiranje tucaničkih cesta te deratizaciju i dezinsekciju.

**Poslovni objekti**

* smanjuju se sredstva za investicijsko održavanje društvenih domova uz sufinanciranje Zagrebačke županije

**Prostorno uređenje**

* sredstva za prostorno uređenje i tehničko tehnološku dokumentaciju, Poduzetnički inkubator i ostali projekti usklađuju se sa realiziranim sredstvima te dobivenim potporama za te projekte.

**Održavanje objekata u javnoj funkciji**

Tekuće održavanje društvenih domova povećava se za 100.000 kuna, zbog povećanih obima radova na tekućem održavanju.

**Izgradnja komunalne infrastrukture**

detaljno prikazano u Programu građenja objekata komunalne infrastrukture.

* **Smanjuju s**e sredstva za: projekte gospodarenja otpadom, školska dvorana u Posavskim Bregima, izgradnja parkirališta u Ivanić-Gradu, zgrada GDCK, nogostup Posavski Bregi – Dubrovčak Lijevi. Ostale pozicije usklađuju se sa izvedenim radovima.

Sredstva za Šetnicu uz rijeku Lonju uvećavaju se za dio koji sufinanciraju Hrvatske vode 1.600.000 kuna.

Investicije koje se financiraju iz kredita, djelomično su završene u 2016. godinu i planiraju se dovršiti u 2017. godini; Zelenjak - uređenje sportskog parka, Šetnica na Lonji, nogostup i kanalizacija Šumećani. Izgradnja dvorane u Posavskim Bregima još nije započela.

* **Povećavaju** se sredstva za: parkiralište u Cagincu, igralište na otvorenom odnosno Skate park.