****

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/16-01/2

URBROJ: 238/10-02/05-16-55

Ivanić-Grad, 14. prosinca 2016.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o odobravanju financiranja i pokretanju izgradnje jednodjelne školsko sportske dvorane uz Osnovnu školu Posavski Bregi**

Poštovani,

Temeljem čl. 55. Statuta Grada Ivanić-Grada ( Službeni glasnik Grada Ivanić-Grada broj 02/14 ), Gradonačelnik Grada Ivanić-Grada utvrdio je prijedlog

**Odluke o odobravanju financiranja i pokretanju izgradnje jednodjelne školsko sportske dvorane uz Osnovnu školu Posavski Bregi**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskog vijeća određuje se Milivoj Maršić, pročelnik Upravnog odjela za financije, gospodarstvo, komunalne djelatnosti i prostorno planiranje

S poštovanjem,

GRADONAČELNIK:

Javor Bojan Leš, dr. vet. med.

Temeljem članka 48. Zakona o lokalnoj i područnoj ( regionalnoj ) samoupravi ( Narodne novine broj 33/01, 60/01 – vjerodostojno tumačenje, 129/05, 107/07, 125/08, 36/09, 144/12 i 19/13 – pročišćeni tekst, 137/15), članka 35. u svezi čl. 391. Zakona o vlasništvu i drugim stvarnim pravima ( Narodne novine broj 91/96, 68/98, 137/99, 22/00, 73/00, 114/01, 79/06, 141/06, 38/09, 153/09, 143/12, 152/14 ) i članka 35. Statuta Grada Ivanić-Grada ( Službeni glasnik broj: 02/14 ), Gradsko vijeće Grada Ivanić-Grada na svojoj 36. sjednici održanoj dana \_\_\_\_\_\_\_\_\_\_\_\_2016. donijelo je sljedeću:

**Odluku o odobravanju financiranja i pokretanju izgradnje jednodjelne školsko sportske dvorane uz Osnovnu školu Posavski Bregi**

Članak 1.

Gradsko vijeće Grada Ivanić-Grada odobrava financiranje i pokretanje izgradnje građevine – Školsko športske dvorane uz Osnovnu školu Posavski Bregi sukladno Potvrdi glavnog projekta izdanoj od strane Zagrebačke županije, Upravnog odjela za prostorno uređenje, gradnju i zaštitu okoliša, Odsjek za prostorno uređenje, Ispostava Ivanić-Grad Klasa: 361-03/13-03/28, Urbroj: 238/1-18-04/1-13-12 od 27.12.2013. i Izmjeni i dopuni Potvrde glavnog projekta Zagrebačke županije, Upravnog odjela za prostorno uređenje, gradnju i zaštitu okoliša, Odsjek za prostorno uređenje, Ispostava Ivanić-Grad Klasa: 361-03/16-03/01, Urbroj: 238/1-18/2-16-02 od 25.01.2016. glavnog projektanta Ervina Mihelja, dipl. ing. arh.

Članak 2.

Predmetnu građevinu financirat će Zagrebačka županija temeljem Sporazuma broj 5-04-1-16 od 04.04.2016. i Grad Ivanić-Grad sredstvima HBOR-a, a sukladno Odluci Vlade Republike Hrvatske Klasa: 022-03/16-04/51, Urbroj: 50301-05/16-16-2 od 30. ožujka 2016. o davanju suglasnosti Gradu Ivanić-Gradu za zaduženje kod HBOR-a, te vlastitim sredstvima.

Članak 3.

Temeljem Odluke o odabiru najpovoljnijeg ponuditelja za izvođenje radova na izgradnji jednodjelne školsko sportske dvorane uz Osnovnu školu Posavski Bregi od 13. travnja 2016. zaključit će se Ugovor o izvođenju radova na izgradnji jednodjelne školsko sportske dvorane uz Osnovnu školu Posavski Bregi s odabranim ponuditeljem trgovačkim društvom Kapitel d.o.o. iz Ivanić-Grada, Trg V. Nazora 15, OIB: 4483885379 koji izvođenje predmetnih radova nudi po ukupnoj cijeni od 10.773.253,23 kune bez PDV-a, odnosno 13.466.566,54 kune s uračunatim PDV-om.

Članak 4.

Gradsko vijeće Grada Ivanić-Grada ovlašćuje Gradonačelnika za poduzimanje svih daljnjih radnji, potpisivanje ugovora i svih potrebnih isprava vezano za daljnju realizaciju izgradnje građevine opisane u čl. 1. ove Odluke.

Članak 5.

Ova Odluka stupa na snagu danom objave, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o odobravanju financiranja i pokretanju izgradnje jednodjelne školsko sportske dvorane uz Osnovnu školu Posavski Bregi |
| **PRAVNI TEMELJ:** | Temeljem članka 48. Zakona o lokalnoj i područnoj ( regionalnoj ) samoupravi ( Narodne novine broj 33/01, 60/01 – vjerodostojno tumačenje, 129/05, 107/07, 125/08, 36/09, 144/12, 19/13 – pročišćeni tekst i 137/15 ), članka 35. u svezi čl. 391. Zakona o vlasništvu i drugim stvarnim pravima ( Narodne novine broj 91/96, 68/98, 137/99, 22/00, 73/00, 114/01, 79/06, 141/06, 38/09, 153/09 i 143/12 ) i članka 35. Statuta Grada Ivanić-Grada |
| **STRUČNA OBRADA:** | Upravni odjel za financije, gospodarstvo, komunalne djelatnosti i prostorno planiranje |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Sukladno Potvrdi glavnog projekta izdanoj od strane Zagrebačke županije, Upravnog odjela za prostorno uređenje, gradnju i zaštitu okoliša, Odsjek za prostorno uređenje, Ispostava Ivanić-Grad Klasa: 361-03/13-03/28, Urbroj: 238/1-18-04/1-13-12 od 27.12.2013. i Izmjeni i dopuni Potvrde glavnog projekta Zagrebačke županije, Upravnog odjela za prostorno uređenje, gradnju i zaštitu okoliša, Odsjek za prostorno uređenje, Ispostava Ivanić-Grad Klasa: 361-03/16-01, Urbroj: 238/1-18/2-16-02 od 25.01.2016. glavnog projektanta Ervina Mihelja, dipl. ing. arh. dozvoljeno je investitoru Gradu Ivanić-Gradu izgradnja jednodjelne školsko sportske dvorane uz Osnovnu školu Posavski Bregi.

Predmetnom odlukom odobrava se financiranje i pokretanje izgradnje jednodjelne školsko sportske dvorane uz Osnovnu školu Posavski Bregi.

Predmetnu građevinu financirat će Zagrebačka županija temeljem Sporazuma broj 5-04-1-16 od 04.04.2016. i Grad Ivanić-Grad sredstvima HBOR-a, a sukladno Odluci Vlade Republike Hrvatske Klasa: 022-03/16-04/51, Urbroj: 50301-05/16-16-2 od 30. ožujka 2016. o davanju suglasnosti Gradu Ivanić-Gradu za zaduženje kod HBOR-a, te vlastitim sredstvima.