P R I J E D L O G:

Temeljem članka 76. Zakona o sportu (Narodne novine, broj. 71/96, 150/08, 124/10, 124/11, 86/12, 94/13, 85/15 i 19/16), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11,144/12, 19/13 i 137/15) te članka 35. Statuta Grada Ivanić-Grada (Službeni glasnik,” broj 02/14), Gradsko vijeće Grada Ivanić-Grada na svojoj 36. sjednici održanoj dana\_\_ prosinca 2016. godine donijelo je sljedeći

**P R O G R A M**

**javnih potreba u sportu na području Grada Ivanić-Grada**

**za 2017. Godinu**

I.

Zakonom o sportu utvrđene su slijedeće sportske djelatnosti:

- sudjelovanje u sportskim natjecanjima,

-sportska priprema,

- sportska rekreacija,

- sportska poduka,

- organiziranje sportskog natjecanja,

-vođenje sportskih natjecanja i

- održavanje i upravljanje sportskim građevinama.

Sportskom djelatnošću smatraju se i organizirane izvannastavne školske sportske aktivnosti i studenske sportske aktivnosti.

Sportska djelatnost je i sudjelovanje u sportskim natjecanjima, te poslovi organiziranja i vođenja natjecanja kao i poduka za natjecanje.

Od osobitog su interesa za Grad Ivanić-Grad tjelesne aktivnosti i igre koje se organiziraju i provode radi unapređenja zdravlja djece i mladeži te osoba s invaliditetom.

II.

Osnovu financiranja sporta čine prihodi koje pravne i fizičke osobe koje obavljaju sportsku djelatnost ostvare obavljanjem sportske djelatnosti, članarine koju ostvaruju sportske udruge, dio prihoda od priređivanja igara na sreću i sredstva kojima Grad Ivanić-Grad pomaže obavljanje sportskih djelatnosti. Zakonom o sportu utvrđuju se aktivnosti, poslovi i djelatnosti u sportu koje predstavljaju javne potrebe, a financiraju se iz sredstava Grada.

III.

Grad Ivanić-Grad utvrđuje javne potrebe u sportu i za njihovo ostvarivanje osigurava financijska sredstva u Proračunu Grada Ivanić-Grada za 2017. godinu.

Javne potrebe u sportu za koje se sredstva osiguravaju u Proračunu Grada Ivanić-Grada za 2017.g. su programi, odnosno aktivnosti, poslovi i djelatnosti od značaja za Grad Ivanić-Grad, a koje Gradska zajednica sportskih udruga Grada Ivanić-Grada predlaže Gradu a odnose se na :

1.poticanje i promicanje sporta,

2.provođenje sportskih aktivnosti djece, mladeži i studenata,  
3.djelovanje sportskih udruga, sportskih zajednica i saveza,  
4. sportska priprema, domaća i međunarodna natjecanja te opća i posebna

zdravstvena zaštita sportaša,  
5. zapošljavanje osoba za obavljanje stručnih poslova u sportu,  
6. sportsko-rekreacijske aktivnosti građana,  
7. sportske aktivnosti osoba s teškoćama u razvoju i osoba s invaliditetom,  
8. planiranje, izgradnja, održavanje i korištenje sportskih građevina značajnih za

Grad Ivanić-Grad

9. provođenje i financiranje znanstvenih i razvojnih projekata, elaborata i studija u

funkciji razvoja sporta.

IV.

Grad Ivanić-Grad utvrđuje da će financirati sportske udruge punopravne članice Gradske zajednice sportskih udruga Grada Ivanić-Grada.

Kriterije i razdiobu sredstava sportskim udrugama po kriterijima utvrđuje i vršiti će Gradska zajednica sportskih udruga Grada Ivanić-Grada kako bi se ostvarili slijedeći programski ciljevi:

1. djelovanje sportskih udruga, članica GZŠU

2. podupiranje sportskih manifestacija od posebnog interesa za Grad Ivanić-Grad i Zagrebačku županiju

3. školovanje stručnih kadrova

4. organiziranje izbora najboljih sportaša, udruga i djelatnika

5. uključivanje udruga u program obilježavanja Dana Grada

6. upravljanje, skrb i održavanje te briga o funkcioniranju sportskih objekata na području Grada Ivanić-Grada

7. poticanje uključivanja u sport što većeg broja građana, osobito djece i mladeži

8. ulaganje u razvoj mladih sportaša radi očuvanja i unapređenja dostignute razine kvalitete sporta te stvaranja šire kvalitetne osnove kao uvjeta daljeg napretka.

V.

Za javne potrebe iz točke III. i ostvarenje programskih ciljeva iz točke IV. ovog Programa osigurati će se i prenijeti na Gradsku zajednicu sportskih udruga Grada Ivanić-Grada sredstva i to:

:

A.- za sportske udruge koje su članovi Gradske zajednice

sportskih udruga 1.130.000,00 kn

- Gradska zajednica sportskih udruga - upravljanje

dvoranom 300.000,00 kn

Ukupno: 1.380.000,00 kn

B. Za javne potrebe iz točke III. ovog Programa osigurati će se i prenijeti sportskim udrugama sredstva i to za sportove i manifestacije od posebnog interesa za Grad Ivanić-Grad:

- sportske manifestacije od interesa

za Grad 80.000,00 kn

- sportske manifestacije i natjecanja mladih 25.000,00 kn

- sportovi od posebnog interesa za Grad 800.000,00 kn

Ukupno: 905.000,00 kn

SVEUKUPNO (A+B): 2.285.000,00 kn

Za javne potrebe iz točke III., podtočke 8.ovog Programa osigurati će se sredstva za izvanredno održavanje Sportske dvorane Žeravinec:

C. Rashodi poslovanja-Izvor financiranja:Kapitalne pomoći

a. materijalni rashodi

rashodi za usluge 400.000,00 kn

D. Rashodi poslovanja-Izvor financiranja:Rudna renta

b. materijalni rashodi

rashodi za usluge 300.000,00 kn

SVEUKUPNO (C+B): 700.000,00 kn

Sredstva za rad Gradske zajednice sportskih udruga utvrđenih ovim programom prenijeti će se na žiro račun Gradske zajednice sportskih udruga prema ostvarenju Proračuna Grada, u pravilu u 12 jednakih mjesečnih rata, dok će se sredstva za sportove od posebnog interesa za Grad Ivanić-Grad prenijeti na žiro račune sportskih udruga.

Kriterije i razdiobu sredstva sportskim udrugama-sportovima od posebnog interesa za Grad utvrditi će Gradonačelnik Grada Ivanić-Grada posebnim Zaključkom, na prijedlog Povjerenstva za sport.

Razdiobu sredstava za sportske manifestacije od interesa za Grad i sredstva za sportske manifestacije i natjecanja mladih, u skladu s točkom IV. ovog programa, utvrditi će gradonačelnik posebnim Zaključkom.

Grad Ivanić-Grad sa sportskim udrugama iz prethodnog stavka sklapa Ugovor o korištenju sredstava iz proračuna.

VI.

Grad Ivanić-Grad s Gradskom zajednicom sportskih udruga Grada Ivanić-Grada sklapa Ugovor temeljem dostavljenog izvještaja o izvršenju svog programa rada u prethodnoj kalendarskoj godini.

O izvršenju svog programa i utrošku odobrenih sredstava za programe, Gradska zajednica sportskih udruga Grada Ivanić-Grada izvještava Grad Ivanić-Grad u rokovima propisanim Zakonom o proračunu.

VII.

Ovaj Program sastavni je dio Proračuna Grada Ivanić-Grada za 2017. godinu, stupa na snagu osmog dana od dana objave u Službenom glasniku Grada Ivanić-Grada a primjenjuje se od 01. siječnja 2017. godine.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, . prosinca 2016. Željko Pongrac, pravnik kriminalist